# Устав

**на Народно читалище “Отец Паисий -1927“**

**с.Мечка ,община Иваново, област Русе**

**ГЛАВА ПЪРВА**

**ОБЩИ ПОЛОЖЕНИЯ**

**Чл.1.**  Народно Читалище“Отец Паисий -1927 с.Мечка, община Иваново, област Русе е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

**Чл.2.** В неговата дейност може да участват всички физически лица без оглед на ограничения за възраст, пол, политически и религиозни възгледи и етническо самосъзнание.

**Чл.3.** Читалището е юридическо лице с нестопанска цел. То подлежи на вписване в регистъра на юридическите лица с нестопанска цел*.*

**Чл.4.**  Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл.5.** Читалището може да се сдружава и с други читалища и сродни организации, да членува в читалищен съюз за постигане на своите цели, за провеждане на съвместни дейности и инициативи при условията посочени в ЗНЧ.

**Чл.6.** Читалището работи във взаимоотношения и с други културни и научни институти, учебни заведения, обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите, съгласно условията и реда на закона.

**ГЛАВА ВТОРА**

**ЦЕЛИ, ДЕЙНОСТИ ИЗАДАЧИ**

**Чл.7.**  Целта на читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението;
2. Запазване на обичаите и традициите на българския народ;
3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание;
5. Осигуряване на достъп до информация;
6. Задоволява културните потребности и интереси на населението, като подпомага и организира стопански и културни почини в с.Мечка ,община Иваново, област Русе.

**Чл.8.** За постигането на своята цел, читалището извършва следните дейности:

1. Поддържа библиотека и обогатява библиотечния фонд, читалня, фото, фоно, филмо и видеотеки, както и създава и поддържа електронни информационни мрежи;
2. Организира школи, кръжоци, курсове, клубове, кино- и видеопоказ, празненства, концерти, чествания и младежки дейности;
3. Организира спектакли, изложби, фестивали, конкурси, беседи и други културно-просветни мероприятя;
4. Развива и подпомага любителското художествено творчество чрез самодейни колективи;
5. Събира и разпространява знания за родния край.
6. Създава и съхранява музейни колекции съгласно Закона за културното наследство;
7. Предоставя компютърни и интернет услуги.

**Чл.9.** Читалище „Отец Паисий – 1927” може да развива допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.Читалището не разпределя печалба.

**Чл.10.** Читалище “Отец Паисий – 1927” не може да организира, или да предоставя собственото си имущество за:

1. Хазартни игри и нощни заведения;

2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. За ползване от политически партии и организации, т.е. допуска се ползване от такива, само при провеждане на предизборни общоселски събрания;

**ГЛАВА ТРЕТА**

## УЧРЕДЯВАНЕ, ПРЕКРАТЯВАНЕ, ЧЛЕНСТВО

**Чл.11.** Читалище “Отец Паисий – 1927” е основано през 1927 година.

1. То е регистрирано в Окръжния съд в съответствие с §2 от предходните и заключителни разпоредби и в МК в съответствие с чл.9 ал.1 и ал.3 от Закона за народните читалища

2. Всеки 3 годишен мандат със или без промяна на вписаните в съдебния регистър обстоятелства, се заявява в съда в съответствие с чл.9,ал. 4 от ЗНЧ.

3. Всеки 3 годишен мандат на Настоятелството и Проверителната комисия, се заявява за вписване в Регистъра на Министерството на културата, в установения от ЗНЧ срок.

**Чл.12. Дейността на ч**италището може да бъде прекратено по решение на Общото събрание, на неговите членове или на Окръжния съд въз основа на разпоредбите на закона.

**Чл.13.** Членовете на читалището не са по-малко от минимално определения брой по закон и могат да бъдат индивидуални , колективни, почетни, дарители.

1.Действителни индивидуални членове са дееспособни лица, които плащат редовно членски внос, трябва да са навършили 18г., да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.

2. Спомагателни членове са лица до 18 години, които нямат право да избират и да бъдат избирани и имат съвещателен глас. Те плащат членския си внос в намален размер – 50 %.

3. Колективни членове са културно просветни и любителски клубове, творчески колективи, търговски дружества, кооперации и сдружения.Те съдействат за осъществяване целите на читалището подпомагат дейността му, поддържането и обогатяването на материалната база. Имат право на един глас и заплащат членски внос с петторен размер на гласувания индивидуален членски внос.

4. Почетни членове са лица, български или чужди гаждани, които имат особени заслуги за развитие на читаището. Обявяват се по предложение на Настоятелството и Решение на Общото събрание и се вписват в Летописната книга.

Членството се:

1. учредява с молба и решение на Настоятелството;

2. продължава с акта на плащането на членския внос. Води се регистър на читалищните членове;

3. Членството се прекратява:

- с писмено заявление на читалищния член;

- когато не е платен членският внос в рамките на календарната година;

- когато общото събрание изключи читалищен член за грубо нарушение на Устава, за поведение, уронващо доброто име на читалището, или за нанесени стопански и финансови щети в особено големи размери.

**Чл.14.**

1. Членовете на читалище "Отец Паисий-192“ имат право:
   1. Да избират ръководни органи и да бъдат избирани в тях ако най-малко 2 години непосредствено преди избора са били членове на читалището;
   2. Да получават информация за дейността на читалището;
   3. Да участват в обсъждане на дейността на читалището;
   4. Да ползват с предимство неговата база и услугите му;
2. Членовете на читалището са длъжни:
   1. Да плащат редовно членския си внос;
   2. Да спазват Устава на читалището;
   3. Да участват според възможностите си в дейността на читалището;
   4. Да опазват недвижимото имущество и предприемат стъпки за обогатяването му;
   5. Да не уронват доброто име на читалище „Отец Паисий-1927“

## ГЛАВА ЧЕТВЪРТА

## УПРАВЛЕНИЕ

**Чл.15.** Органите за управление на читалище"Отец Паисий-1927“ са:

1. Общото събрание.

1.1. Настоятелството.

1.2. Проверителната комисия.

**Чл.16.**  Върховен орган на читалището е Общото събрание. То се състои от всички членове на читалището, имащи право на глас но не по-малко утвърдени от българското законодателство.

**Чл.17.**  Общото събрание:

1. Изменя и допълва Устава.
2. Избира и освобождава членове на Настоятелството, Проверителната комисия и Председателя;

3. Изключва членове на читалището;

4. Определя основните насоки за дейността на читалището;

5. Взема решения за членуване или прекратяване на членството в Читалищно сдружение;

6. Приема отчета за извършената дейност на читалището;

7. Определя размера на членският внос.

**Чл.18.**

1. Редовно общо събрание на читалище "Отец Паисий-1927” се свиква по решение на настоятелството веднъж годишно .

2. Извънредно общо събрание на читалище "Отец Паисий – 1927” може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание да 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

3. Поканата за събранието трябва да съдържа дневния ред, датата, часа, мястото на провеждане и кой го свиква. Поканата да бъде получена срещу подпис, или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието .

4. Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

5. Решенията на Общото събрание се вземат с явно и ли тайно гласуване с обикновено мнозинство в определи случаи съгласно Закона за народните читалища , които се вземат с квалифицирано мнозинство най-малко 2/3 от всички членове.

**Чл.19.** Изпълнителен орган на читалище “Отец Паисий-1927” е Настоятелството. То може да се състои  *от 3 /трима /, 5 / пет / или 7 /седем /членаи Контролната комисия от 3/трима / члена избрани за 3 /три/години/*.Те не могат да имат роднински връзки по права и съребрена линия до четвърта степен.

Настоятелството :

1. Свиква общото събрание и изпълнява взетите от него решения;

2. Подготвя и внася в общото събрание отчет по бюджета и дейността на читалището;

3. Взема решения относно изпълняването на програмата и приетия годишен бюджет;

4. Взема решения за назначаване на щатния и хонорования персонал и за определяне на хонорарите им и трудовите възнаграждения;

5. Приема годишни планове за работата на читалището и програмите на отделните колективи;

6. Взема решения за сдружаване на читалището с изключение на решения свързани по чл.14, ал.1, т.6 от ЗНЧ;

7. Решава въпросите за създаване и закриване на колективи за художествено творчество, школи, курсове и други;

8. Взема решения за стопанисване на читалищното имущество, за придобиване на недвижимо имущество, за отдаване на имущество под наем или в аренда, за определяне размера на таксите, наемите, арендните вноски, за образуване и управление на целеви фондове;

9. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището;

10. Взема решения за морално и материално стимулиране и поощряване на читалищни членове и дейци, работещи в читалището;

11. Внася предложения в Общински съвет и Кмета на Общината и други органи и организации за реконструкция, модернизация, ремонт, обзавеждане на сградата и други мотивирани искания в полза на читалищната дейност;

12. Настоятеството се свиква на заседание най – малко веднъж на тримесечие. При необходимост на тях могат да се канят и други читалищни членове и служители, или членове на Проверителната комисия. Настоятелството взема решения с мнозинство повече от половината от членовете си.

**Чл.20.**

Председателят на читалището се избира пряко от общото събрание за три години, въз основа на чл.17 от ЗНЧ.

1. Председателят представлява читалището;
2. Свиква и ръководи заседанията на Настоятелството и председателства общото събрание;
3. Сключва и прекратява трудовите договори със служителите и секретаря съобразно бюджета на читалището и въз основа на решение на Настоятелството и контролира работата им по текущата дейност. Изготвя длъжностната му характеристика;
4. Отчита дейността си пред настоятелството;
5. Издава заповеди, свързани с организиране изпълнението на решенията на Общото събрание и съгласно действащото законодателство на РБ;
6. При необходимост Председателят упълномощава член на Настоятелството със своите правомощия.

**Чл.21.** 1. Секретарят на читалището организира изпълнението на решенията на настоятелството, включително решенията за изпълнението на бюджета;

* + организира текущата основна и допълнителна дейност;
  + организира и отчита всички мероприятия планувани в Културния календар приет с Решение на Общинския съвет;
  + изготвя всички отчети съгласно изискванията на общинска адмистрация и Общински съвет.

2. Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.22.**

Проверителната комисия се състои от трима членове , избрани за три години. Не могат да бъдат членове лица, които са в трудово-правни отношения с читалището или са роднини на членове на настоятелството, на председателя и секретаря по права линия, съпрузи, братя, сестри и роднини по сватовство от първа степен.

1. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.

2. При констатиране на нарушения, Проверителната комисия уведомява общото събрание на читалището, а при данни за извършено престъпление - органите на прокуратурата.

Комисията взема решения с мнозинство повече от половината.

**Чл.23.** Когато поради смърт, трайна физическа невъзможност или подаване на оставка, председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца Общото събрание избира нов Председател или попълва състава на съответния орган.

**Чл.24.** Не могат да бъдат избирани за членове на Настоятелството и Проверителната комисия и за секретар лица,които са осъждани на лишаване от свобода за умишлени престъпления от общ характер.

**Чл.25.** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.

**ГЛАВА ПЕТА**

**ИМУЩЕСТВО И ФИНАНСИ**

**Чл.26.**  Имуществото на читалището се състои от недвижим имоти – Масивна триетажна сграда „Читалище, салон и библиотека“, със застроена площ 489 кв.м., разгъната застроена площ 1296 кв.м. в УПИ VII -257, кв.19 с площ 2.095 кв.м. съгласно АЧОС № 1383 /19.09.2016 година, предоставен за безвъзмездно ползване, съгласно Решение на Общински съвет Иваново № 39 /10.04.2003 година.

**Чл.27.**  Читалището полага еднакви грижи на добър стопанин за опазване и обогатяване както на собственото, така и на ползваното имущество.

**Чл.28.** Читалището набира средства от следните източници

1.Членски внос;

2. Субсидия от държавния и от общинския бюджет;

3.Културно-просветна, художествена и информационна дейност включително школи и курсове;

4. Наеми от движимо и недвижимо имущество;

5. Дарения и завещания;

6. Други приходи, включително от стопанска дейност;

7.Приходи от реализация на прокти, инансирани по особен закон или ЕО/ЕС.

**Чл.29.** Единният читалищен бюджет се формира от всички приходоизточници собствени и от субсидии.

**Чл.30.**  Читалищното настоятелство изготвя годишния отчет за приходите и разходите, който се приема от общото събрание.

**Чл.31. Председателят представя ежегодно до 30 ноември пред кмета на община Иваново Културен календар за предстоящата година съдържащ пълна и информация за организираните мероприятия .**

**Чл.32.**  Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности и за изразходваните от бюджета средства през предходната година.

Счетоводната отчетност се води в съответствие със Закона за счетоводството и подзаконовите документи.

**ГЛАВА ШЕСТА**

## ПРЕКРАТЯВАНЕ

**Чл.33.** Читалището може да бъде прекратено по решение на общото събрание, вписано в регистъра на Окръжния съд. То може да бъде прекратено с ликвидация или по решение на окръжния съд.

**Чл.34.** Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години; в тези случаи министърът на културата изпраща сигнал до прокурора за констатирана липса на дейност на читалище.
4. Не е учредено по законния ред.
5. За неуредени в ЗНЧ случаи се прилага Законът за юридическите лица с нестопанска цел

## ГЛАВА СЕДМА

## ПРЕХОДНИ И ЗАКЛЮЧИТЕЛНИ РАЗПОРЕДБИ

1. Читалището има име – Народно читалище "Отец Паисий-1927”;
2. Удостоверение за вписване в регистъра на Народните читалища под № 141.
3. Адрес на управление: с.Мечка, община Иваново, Русенска област, ул.”Цар Борис Първи” № 32 п.к.7091
4. ЕИК по БУЛСТАТ 117053669
5. Читалището има кръгъл печат, надпис Народно читалище “Отец Паисий -1927” с. Мечка, Русенска област.
6. Празник на Народно читалище “Отец Писий -1927” е дата на основането му 17 декември 1927.
7. За неуредени от тоза устав положения важи действащото законодателство на РБ.

Този Устав е приет на Общо събрание на НЧ “Отец Паисий – 1927, проведено на 18. 03.2019 г. съгласно ЗНЧ и отменя Устава на читалището, приет на 17.02.2010h година.

Същият се изготвя в два еднообразни екземпляра.

18.03.2019 година.

с. Мечка,Русенска област

Общо събрание на НЧ

**Членове на Читалищното настоятелство и на Проверителната комисия на Народното читалище „Отец Паисий – 1927“ с. Мечка, община Иваново, област Русе**

*ЧИТАЛИЩНО НАСТОЯТЕЛСТВО*:

1. Ивалинка Тодорова Цанкова
2. Недялка Ненова Илиева
3. Цана Великова Атанасова
4. Светослав Великов Славчев
5. Теофил Георгиев Спасов
6. Фильо Лазаров Филев

*ПРОВЕРИТЕЛНА КОМИСИЯ:*

1. Недка Атанасова Цанева
2. Радка Атанасова Лазарова
3. Анка Христова Пенкова

ОТЧЕТЕН – ДОКЛАД

за дейността на НЧ „Отец Паисий – 1927“

с. Мечка, общ. Иваново, област Русе - 2019 година

Читалището представлява една от най – уважаваните институции в България, на която е отредено специално място в историята на българското общество.

БИБЛИОТЕЧЕН ФОНТ

Библиотеката ни разполага с библиотечен фонд от книги,и други библиотечни материали, предлага различни информационни услуги за книги, списание и интернет. През изминалата година бяха закупени 12 броя книги на стойност 86.67 лева. Читатели дариха 47 броя книги на стойност – 200.54 лева.

Спечелихме проекта „ Българските библиотеки – съвременни центрове за четене и информираностст“ финасиран от МИНИСТЕРСТВО НА КУЛТУРАТА финасирането на проекта нашето читалище получи одобренте 63 книги на стойност 790. 65 лева на различни теми за задоволяване на интересите на читателите ни с финансова помощ от М К –София в размер на 711.59 и 10% собствени средства. За втори пореден път ЧИТАЛИЩЕ ПЕЧЕЛИ ПРОЕКТ ЗАКНИГИ.

Библиотечният фонд е - 8870 бр. тома книги

Читатели - 92

Посещения - 125

ХУДОЖЕСТВЕННА САМОДЕЙНОСТ

През 2019 година в читалището бяха отбелязани бележити дати и събития. По стар обичай **„Бабин ден“** беше отбелязан и отпразнуван с жените от селото като бяха поканени гости и акушерки.

**„Денят на лозаря – ТРИФОН ЗАРЕЗАН“** отпразнуван с местните жители със зарязване на лозята. Женската фолклорна група и Мъжката коледарска група взеха участие с песни за виното и лозята. Участниците в дегустацията получиха грамоти за участие „МОЙТО ВИНО НАЙ-ДОБРО“ донесе бе вино и домашни мезета от 12 участника.

На първи март – **Баба Марта** посетихме учениците от Основно училище „Ангел Кънчев“ град Русе и вързахме на всички деца саморъчно направени над 180 бр. от нас мартеници. Децата бяха впечатлени от нашите жени облечени в носии –пяха, рецитираха и се радваха от сърце.За здраве и берекет подарихме мартеници и на жителите от село Мечка, служителите от ОББ-Русе , посетителите в парка деца и възрастни и им създадохме приятни емоции .

**3-ти МАРТ** По покана на ръководството на Община Иваново по традиция националният празник се провежда на ПАМЕТНИКА В С.МЕЧКА. Участие взеха Коледарските групи от с.Мечка и Тръстеник със завладяващи патриотични песни жени в носии от с.Тръстеник също взеха участие.

**Осми март** – ден на жената и майката отбелязахме с общоселски празник в БАР –ЕТИ .

Беше направен запис на обичая **„Ладо-Момите на с.Мечка“ от екип на БНТ – 2** пресъздаден от Женската фолклорна група. Бяха заснети и забележителности на селото и кратка история . Предаването беше излъчено по **БНТ – 2 в раздел ПАЗИТЕЛИ НА ТРАДИЦИИТЕ излъчен на 09.03.2019 година.**

Взехме участие в концерта по случай **40 години община Иваново**. Женската фолклорна група съвместно с Мъжката коледарска група се представиха със свое изпълнение за първи път с песен за Мечка с автор Донка Андреева.

**„ВЕСЕЛ ВЕЛИКДЕН**„ на центъра на селото с изложба на боядисани Великденски яйца и почерпка с козунаци в центъра на селото а жените от групата пресъздадоха обичая „Дойла“

Женската фолклорна група взе участие във Втори национален фестивал на етносите **„Под една земя, под едно небе заедно“ в село Батишница** и спечелиха за добро представяне грамоти и плакет.

Представихме се и на **Фолклорния фестивал село Юпер „Вълшебна** **плетеница – живи човешки съкровища“.** Жените бяха наградени с грамоти и плакет прекрасна среща с един голям глас на БЪЛГАРСКАТА НАРОДНА ПЕСЕН- ЯНКА РУПКИТА .

По покана на оргаизаторите от Новград , община Ценово Мъжката коледарска група взе участие и се представи отлично в Четвъртия фолклорен фестивал с прекрасна организация **„Обичаите по нашенски – среща с миналото на Придунавския регион“ с. Новград .**

Беше проведен **семинар** „ Поддържане на устойчив селски туризъм в област **Гюргево – Русе**“ чрез нейното културно наследство в новата ни стая за репетиции.

Женската фолклорна група се представи прекрасно и на празника **„Еньовче“ – град Стражица** и получи Грамота за участие. Посещението беше по покана на Пенсионерски клуб –Стражица. Участието ни беше съвместно с ПК „Надежда“ с.Мечка.

Посрещнахме децата от **Първа частна занималня** и им направихме среща нашите пенсионирани вече учители от с.Мечка / девет / . Срещата беше приятна за децата и учителите ,които се върнаха назад във времето – децата пяха , танцуваха ,рецитираха и им задаваха въпроси по какво са преподавали , колко деца са учили и … срещата беше приятна и вълнуваща на 3 часа.

Женската фолклорна група взе участие на „**Фестивала на тиквата“ село Тетово** с фолклорно участие и кулинарни изкушения.

Отбелязахме **„Ден на пенсионера“** в СНЕК – БАР ЕТИ съвместно с ПК „Надежда „ с.Мечка . Наш гост беше народният певец Петър Георгиев със своя оркестър по покана на ПК.

Организирахме екскурзия до **Румъния до град Митрени.** Бяхме много топло посрещнати от кмета на общината. Посетихме манастир и бяхме очаровани от видяното. Разходката ни продължи дълго , бяхме посрещнати с огромно внимание и прекрасно организирана програма за посещения .

КОЛЕДАРСКАТА ГРУПА по покана на Кмета на Новград ,община Ценово взе участие във вечер на **ПАТРИОТИЧНАТА ПЕСЕТ –НОВГРАД** с успешно представяте и участие в един прекрасен концерт с гост-изпълнители.

На **Празника на Християнското семейство** посетихме Църковния храм взехме участие в службата.

**Коледно – новогодишният празник** се проведе в киносалона на читалището и взеха участие Женската фолклорна група и деца от селото. За първи път на сцената на Читалището - балет Ая Мехмедова представки Лебедово езеро, Кармен, Дон Кихон , а Ина Велинова – народни песни прекрасни изпълнения ,които създадоха КОЛЕДЕН ДУХ И НАСТРОЕНИЕ. Величко Попов и ЖФГ взеха участие , с НАРИЧАНЕТО в изпълнение Любослав Траянов най-младият ни коледар завърши празника.

Годината приключи с **Коледен празник** на жителите на селото В БАР- ЕТИ весело с ДЯДО КОЛЕДА , ПАЛЯЧО – томбола, игри и изненади.

Събитията проведени от Народно читалище бяха отразени във **в-к „Утро“, „Над -55“ по каналите на БНТ -2 и TVN.**

ФОЛКЛОРНА ГРУПА

Групата се състои от 10 жени, които вземат дейно и неуморно участие в живота и представянето на читалището и селото ни. Ръководител е Цанка Атанасова. Жените пеят автентичен фолклор, църковни песни и пресъздават обичаи.

КОЛЕДАРСКА ГРУПА

Мъжката коледарска група е с ръководител Светослав Славчев. В нея вземат участие 8 мъже. Вече стана традиция да вземат участие с заедно с коледарска група село Тръстеник. Любослав Траянов запали други деца да участват в групата за 2020 очакваме да имаме ново попълнение.

ДАМСКИ КЛУБ

В него вземат участие около 20 жени на различна възраст /от 60 – 80 год/ които с чаша чай или кафе разговарят и обсъждат различни теми свързани с национални празници, събития или новости. Темите се подбират от Недялка Илиева. Направени са 10 сбирки.

ЛЕТНИ ЗАНИМАНИЯ С ДЕЦА

От месец юни до края на месец август всяка сряда имаше занимания с деца. За жалост местните деца са малко, но вземат участие деца които гостуват при баба и дядо за лятото. Заедно рисувахме, апликирахме , четохме приказки и коментирахме теми според техните интереси. Рисувахме и на асфалт. На децата предоставяме материали и полагаме старание да ги активираме да четат и творят.

ФИНАНСИРАНЕ

Основните средства са финансирането от Общината Бюджет 2019 , приходи от отдадени помещения, дарения за които благодарим.

**Заделихме средства за РЕМОНТ НА ПОМЕЩЕНИИЕ** за репетиции, срещи, събития макар и малко е действащо и функционално в размер на **699.96 лева.**

За **60 лева** цветни бои на 14.09.2019 със собствен труд и жени които пожелаха да помогнат боядисах ме ДЕТСКАТА ПЛОЩАДКА и тя придаде един приятен и свеж обновен вид на центъра помощ оказа и дърводелци от селото които поправиха люлките и двете пейки. БЛАГОДАРИМ!

Важна и неотложна задача пред нас е **РЕМОНТА НА СГРАДАТА**. Вярваме че със съдействието на общината със заделени средства от бюджета или по проекти ще може да се осъществи за да продължава да функционира и да се провеждат още много мероприятия радващи населението и общината.

С годините се стараем да възродим ролята и мястото на ЧИТАЛИЩЕТО като на център на култура и традиции.Трудно с постоянство и идеи това е възможно.

ПРИЛОЖЕНИЕ : Финансов –отчет по параметри.

Недялка Илиева ………………………..

Инж.агр. Ивалинка Цанкова- ………………………………….

КУЛТУРЕН КАЛЕНДАР НА НАРОДНО ЧИТАЛИЩЕ „ОТЕЦ ПАИСИЙ – 1927“

|  |  |  |  |
| --- | --- | --- | --- |
| ДАТА | КУЛТУРНО МЕРОПРИЯТИЕ | ОРГАНИЗАТОР | МЯСТО |
|  | м. януари |  |  |
| Януари | Оформяне на кът по случай рождението на Христо Ботев | Читалище | Библиотека |
| 21.01 | „Бабин ден“ – Ден на родилната помощ   * Празник на жените от селото | Читалище | В центъра Снек - бар |
|  | м. февруари |  |  |
| 14.02 | „Трифон зарезан“ – Ден на лозаря   * Зарязване на лозята по стар народен обичай | Читалище  Стопани, Арендатори | Центъра, Лозов масив |
| 18.02 | Обесването на Апостола на свободата Васил Левски –   * Литературен кът | Читалище | Библиотека |
|  | м. март |  |  |
| 01.03 | „Баба Марта бързала мартенички вързала“   * Саморъчно направени мартенички * връзване на населението и децата. | Читалище | Библиотека |
| 01.03 | Ден на самодееца - | Самодейци | Читалище |
| 03.03 | Трети март – национален празник на България   * кът от книги в библиотеката * поход , поднасяне на цветя и тържествена програма на паметника край с. Мечка | Община Иваново,Читалище, Кметство, Населението | Паметник край село Мечка |
| 08.03 | Осми март – международен ден на жената   * празник на жените * изложба от ръкоделия * кът посветен на жените | Читалище, ПК | Читалище  Снек - бар |
| 22.03 | Посрещане на Първа пролет | Читалище | Читалище Снек - бар |
| 20-22.03 | Световен ден на гората- беседа и Инициатива ЗАСАДИ ДЪРВО ! / засаждане на дървета и храсти от самодейците при НЧ и население / | Читалище | Беседа Читалище |
|  | м. април |  |  |
| 02.04 | Международен ден на детската книга   * кът от книги | Читалище | Библиотека |
| 12.04 | Ден на авиацията   * кът от книги | Читалище | библиотека |
| 12.04 | Цветница | Читалище | библиотека |
| 20.04 | „Великден“ –   * изложба на красиво боядисано великденско яйце * козунаци | Читалище | Центъра на селото,  По махали |
|  | м. май |  |  |
| 06.05 | „Гергьовден“- общоселски празник | Читалище | По махали |
| 24.05 | 24 май – Ден на българската просвета и култура.   * Организиране на среща на бивши учители. * Кът от книги * Празничен концерт с гости от ОУ | Читалище | Читалище |
|  | м. юни |  |  |
| 01.06 | Ден на детето – празник на децата   * кът от книги | Читалище | Читалище |
| 02.06 | Ден на Ботев и на загиналите за независимостта на България   * кът от книги | Читалище | Читалище |
| 24.06 | Еньовден – събиране на билки | Читалище,ПК | Център |
| 29.06 | Петров ден – курбани на църквата „Свети Петър и Павел“ | Църква, Кметство, Читалище | Църковен храм |
|  | м. юли |  |  |
|  | Лятна работа с деца по изработена програма | Читалище | Библиотека |
|  | Екскурзия на самодейци и ПК по желана дестинация | Читалище | - |
|  | м. август |  |  |
|  | Лятна работа с деца по изработена програма | Читалище | Библиотека |
|  | м. септември |  |  |
|  | Екскурзия по желана дестинация | Читалище | - |
| 06.09 | Съединението на България   * кът от книги | Читалище | Библиотека |
| 22.09 | Ден на Независимостта на България   * кът от книги | Читалище | Библиотека |
|  | м. октомври |  |  |
| 01.10 | Ден на пенсионера – Празник на възрастните хора | Читалище, ПК | Снек - бар |
|  | м. ноември |  |  |
| 01.11 | Ден на народните будители   * кът от книги | Читалище | Библиотека |
| 21.11 | Ден на християнското семейство   * празник на самодейците и ПК | Читалище | Библиотека |
| 20.12 | Коледни празници –   * Коледен концерт по избрана дата * Коледно увеселение на хората от селото * Коледуване из селото | Читалище | Читалище, население |

От месец ноември отваря врати за поредна година „Дамски клуб“ – „На кафе и чай“

През цялата година участия на самодейните групи във фестивали и празници.

Изготвил :

Недялка Илиева